Katja Adomeit framleiðandi er einn af heiðursgestum RIFF og heldur fyrirlestur í Norræna húsinu föstudaginn 4. október kl. 16 . Nokkrir aðrir stíga einnig á stokk á þessari uppákomu sem kallast RIFF Talks . Katja er þýskur framleiðandi sem býr í Danmörku og Þýskalandi . Hún hefur sérstakt dálæti á þeirri hlið framleiðslunnar sem snýr að sköpun og fjármögnun . Katja er stöðugt á höttunum eftir nýjum hugmyndum og ólíkum aðferðum við þróun og framleiðslu , sem gefa nýja og óvænta niðurstöðu . Katja er meðal annars þekkt fyrir myndirnar Wolf and Sheep , The Orphanage , The Weight of Elephants , Force Majeure og The Square . Hún hefur starfað víða um lönd , þar á meðal í Afganistan , Tadsíkistan , Þýskalandi , Frakklandi , Rússlandi , Úkraínu og á Nýja Sjálandi . Aðrir sem koma fram á RIFF Talks eru Davíð Óskar Ólafsson framleiðandi hjá Mystery , Þórður Pálsson leikstjóri , Zeina Abi Assy sérfræðingur í gagnvirkri miðlun og Nanna Kristín Magnúsdóttir leikstjóri og handritshöfundur . Sjá frekari upplýsingar um viðburðinn hér . Klapptré er sjálfstæður miðill sem birtir fréttir , viðhorf , gagnrýni og tölulegar upplýsingar um íslenska kvikmynda - og sjónvarpsbransann . Ritstjóri og ábyrgðarmaður er Ásgrímur Sverrisson .